Diari Oficial de la Generalitat Valenciana


Sumari del DOGV 9848, del 14-05-2024 (2024/3892)

RESOLUCIÓ de 29 d'abril de 2024, del director general de l'Institut Valencià de Cultura, per la qual es dona publicitat a la llista definitiva de persones admeses i excloses, es designen les persones integrants de l'òrgan tècnic de selecció i s'establix la data, hora i lloc de realització de l'exercici únic del procés de selecció per a l'ingrés com a personal fix en el lloc de treball núm. 189, ajudant o ajudanta de manteniment, corresponent a l'oferta d'ocupació pública de 2019 de l'entitat esmentada. Convocatòria 2/2022.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9848

Data del DOGV
:   14-05-2024

Secció del DOGV
:   II. AUTORITATS I PERSONAL - A) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2024/3892


Organisme emissor
:   Institut Valencià de Cultura

Tipus de document
:   Resolució

RESOLUCIÓ de 29 d'abril de 2024, del director general de l'Institut Valencià de Cultura, per la qual es dona publicitat a la llista definitiva de persones admeses i excloses, es designen les persones integrants de l'òrgan tècnic de selecció i s'establix la data, hora i lloc de realització de l'exercici únic del procés de selecció per a l'ingrés com a personal fix en el lloc de treball núm. 189, ajudant o ajudanta de manteniment, corresponent a l'oferta d'ocupació pública de 2019 de l'entitat esmentada. Convocatòria 2/2022.  
 [2024/3892]  
De conformitat amb el que es disposa en la base quarta de la RESOLUCIÓ de 19 de desembre de 2022, del director general de l'Institut Valencià de Cultura, per la qual es convoca un procés de selecció per a l'ingrés com a personal laboral fix en el lloc número 189, ajudant o ajudanta de manteniment, corresponent a l'oferta d'ocupació pública de 2019 de l'entitat esmentada. Convocatòria 2/2022 (DOGV núm. 9494 / 21.12.2022), una vegada transcorregut el termini de reclamacions i esmenes i resoltes les mateixes i, si és el cas, havent procedit a realitzar les correccions detectades d'ofici, d'acord amb el que es preveu en l'article 109.2 de la Llei 39/2015, d'1 d'octubre, del procediment administratiu comú de les administracions públiques, resolc:  
  
Primer  
Donar publicitat a la llista definitiva de persones admeses i excloses que figuren en els Annexos I i II, respectivament.  
  
Segon  
Designar a les persones integrants de l'òrgan tècnic de selecció per al desenvolupament i execució de la convocatòria anteriorment citada, en l'Annex III.  
  
Tercer  
Establir la data, hora i lloc de realització de l'exercici únic del procés de selecció, en l'Annex IV.  
  
Contra la present resolució, que posa fi a la via administrativa, la persona interessada podrà formalitzar demanda davant el Jutjat social de València en el termini de dos mesos, d'acord amb el que es preveu en l'article 69 de la Llei 36/2011, de 10 d'octubre, reguladora de la Jurisdicció Social, sense perjuí que la persona interessada puga exercitar, si és el cas, qualsevol altre que estime procedent.  
  
València, 29 d'abril de 2024.- El director general de l'IVC: Álvaro López-Jamar Caballero.